बे हाबाफारिखौ NDFB ( P ) आरो PJACBM गुबुन गुबुन सुबुं आफादफोरा हेफाजाब होदोंमोन ।सुबुं गौमानि गेजेरजों दुलाराय बर' फरायसा आफादनि आफादगिरि प्रमद बर' बिथांआ थाबैनो आलादा राज्यो सोरजिनो मावथांखि लानांगौ होन्ना सरकारनाव दाबि दैखांनायजों लोगोसे BTC नि बाहेरायाव थानाय बर' सुबुंफोरनि हा आरो राजखान्थियारि मोन्थायखौ मोन्नांगौ लोगोसे डिमाहासाव आरो कार्बिआंलं जिल्लायाव थानाय बर'फोरनो सेडियूल ट्रायब हाजो ओनसोलनि बिमुंखौ मोन्नांगौ होन्ना गोख्रों रावजों दाबि दैखांदों ।बर' बिथांआ बुङोदि,"  5000  निबो बांसिन बिदा आरो फंबायफोरा आलादा राज्यो दाबिनायाव मुंख्लं जालांबाय,रोजा रोजा आयजोफोरा जिनाहारि खालामजाबाय,सा  25,000  निबो बांसिन बड'लैन्ड बिग्रायारि सोद्रोमाफोरा आयेन बेरेखायै जोबथेसालिआव जोबना दोनजाबाय,थांनाय  40  बोसोर सिगांनिफ्रायनो जों बेफोरबादि इनाय अनागारिफोरखौ फोजोबनो गोजोन आरो अहिंसानि गेजेरजों सोमावसारबोगासिनो दं ।